ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தமிழ்நாட்டில் ஒரு முறைப் பயன்படுத்தும் 8 லட்சம் கிலோ பிளாஸ்டிக் பொருட்களை அகற்றும் பணியில் மாணவர்கள்; அக்டோபர் 27,29,31 தேதிகளில் விழிப்புணர்வு இயக்கம்
2022 அக்டோபர் 1 முதல் 31 வரை நாடு முழுவதும் ஒரு முறைப் பயன்படுத்தும் ஒரு கோடி கிலோ பிளாஸ்டிக் பொருட்களை அகற்றுவதற்கான இயக்கம் நடைபெற்று வருகிறது. இதன் ஒரு பகுதியாக தமிழ்நாட்டில் ஒரு முறைப் பயன்படுத்தும் 8 லட்சம் கிலோ பிளாஸ்டிக் பொருட்களை அகற்றும் பணியில் நாட்டு நலப்பணித்திட்ட மாணவர்களும் நேரு யுவகேந்திரா சங்கதன் உறுப்பினர்களும் ஈடுபடுத்தப்படுகின்றனர்.
தூய்மை இயக்கத்தின் 2.0 பற்றி சென்னை பத்திரிகை தகவல் அலுவலகத்தில் இன்று நடைபெற்ற செய்தியாளர் சந்திப்பில் நாட்டு நலப்பணித்திட்ட தமிழ்நாடு, புதுச்சேரி, அந்தமான் நிக்கோபார் தீவுகள் ஒருங்கிணைப்பாளர் டாக்டர் சாமுவேல் செல்லையா, நேரு யுவகேந்திரா சங்கதனின் தமிழ்நாடு - புதுச்சேரி இயக்குநர் திரு என் எஸ் மனோரஞ்சன், சென்னை பத்திரிகை தகவல் அலுவலக கூடுதல் தலைமை இயக்குநர் திரு எம் அண்ணாதுரை ஆகியோர் விவரித்தனர்.
இந்தியாவில் ஆண்டுக்கு 35 லட்சம் டன் பிளாஸ்டிக் கழிவுகள் உருவாகுகின்றன. இவற்றில், 65 சதவீதம் மட்டுமே அகற்றப்படுகின்றன. எஞ்சிய கழிவுகளால் சுற்றுச்சூழல் சீர்கேடு ஏற்படுகிறது. இதனைத் தடுக்க அக்டோபர் 1 முதல், 31 வரை தூய்மை இயக்கம் 2.0 நடத்தப்பட்டு வருகிறது என்று சென்னை பத்திரிகை தகவல் அலுவலக கூடுதல் தலைமை இயக்குநர் திரு எம் அண்ணாதுரை தெரிவித்தார்.
சுற்றுலாத் தலங்கள், வழிபாட்டுத்தலங்கள், பேருந்து நிலையங்கள், ரயில் நிலையங்கள், சந்தைப் பகுதிகள் போன்றவற்றில் ஒருமுறை மட்டும் பயன்படுத்தும் பிளாஸ்டிக் பொருட்களை அகற்றும் பணியை மேற்கொள்வதோடு மக்களிடம் விழிப்புணர்வு பிரச்சாரமும் செய்யப்படுகிறது. இதன் தொடர்ச்சியாக அக்டோபர் 27 அன்று திருநெல்வேலியிலும், அக்டோபர் 29 அன்று கோயம்புத்தூரிலும், அக்டோபர் 31 அன்று சென்னை கோயம்பேடு பேருந்து நிலையத்திலும் பிளாஸ்டிக் கழிவுகள் அகற்றப்படுவதோடு விழிப்புணர்வு பிரச்சாரமும் நடத்தப்படும் என்று அவர் கூறினார். மேலும், அக்டோபர் 31 அன்று ஒற்றுமை தினத்தையொட்டி உறுதிமொழி ஏற்பு நிகழ்ச்சியும் நடைபெறும் என்று திரு அண்ணாதுரை தெரிவித்தார்.
தமிழ்நாட்டில் நாட்டு நலப்பணித்திட்டத்தில் 4 லட்சம் மாணவர்கள் உள்ளனர் என்றும் இவர்கள் மூலம் அக்டோபர் மாதத்தில் எட்டு லட்சம் கிலோ பிளாஸ்டிக் கழிவுகளை அப்புறப்படுத்தி உள்ளாட்சி அமைப்புகளிடம் ஒப்படைக்க இலக்கு நிர்ணயிக்கப்பட்டுள்ளது என்று இத்திட்டத்தில் ஒருங்கிணைப்பாளர் திரு சாமுவேல் செல்லையா, கூறினார். இம்மாதம் 21ம் தேதி வரை இந்த மாணவர்களைக் கொண்டு 7,50,000 கிலோவுக்கும் கூடுதலான பிளாஸ்டிக் கழிவுகள் அகற்றப்பட்டுள்ளன என்றும் அவர் தெரிவித்தார்.
பொதுமக்களின் பழக்க வழக்கத்தில் மாற்றத்தை ஏற்படுத்துவதன் மூலமே பிளாஸ்டிக் கழிவுகளை முழுமையாக ஒழிக்க முடியும் எனற அடிப்படையில் வீதி நாடகம், நடனம், பலகுரல் நிகழ்ச்சி, போன்றவற்றின் மூலம் மக்களிடம் விழிப்புணர்வு ஏற்படுத்தப்படுவதாகவும் அவர் கூறினார்.
தமிழ்நாட்டில் அமைச்சர்களும், நாடாளுமன்ற சட்டமன்ற உறுப்பினர்களும் பிளாஸ்டிக் கழிவுகள் அகற்றுதல் மற்றும் விழிப்புணர்வு நிகழ்ச்சிகளில் மற்றவர்களுடன் இணைந்து ஒத்துழைப்பது ஊக்கத்தை அளிக்கிறது என்று நேரு யுவகேந்திரா சங்கதனின் மாநில இயக்குநர் திரு என் எஸ் மனோரஞ்சன் கூறினார்.
இந்த செய்தியாளர் சந்திப்பில் சென்னை பத்திரிகை தகவல் அலுவலக இணை இயக்குநர் திரு நதீம் துஃபைல் உடனிருந்தார்.
------
SMB/Gee/Sanjay/Sne
(Visitor Counter : 78
சுரங்கங்கள் அமைச்சகம்
பிரதமரின் கனிமத்துறை நலத்திட்டத்தின் கீழ் ஒதுக்கீடுகள்
மத்திய அரசால் நிர்ணயிக்கப்பட்ட நில உரிமைத்தொகை, நிலையான சதவீதத்தின் அடிப்படையில் சுரங்க குத்தகை வைத்திருப்பவர்களிடமிருந்து பெறப்பட்ட சட்டரீதியான பங்களிப்புகளால் இந்தத் திட்டத்தின் கீழ் நிதியளிக்கப்படுகிறது என்று மத்திய நிலக்கரி, சுரங்கம், நாடாளுமன்ற விவகாரத்துறை அமைச்சர் திரு பிரலாத் ஜோஷி தெரிவித்துள்ளார்.
இது தொடர்பான சட்டத்தின் கீழ், சுரங்கம் தொடர்பான நடவடிக்கைகளால் பாதிக்கப்பட்ட மாவட்டங்களில் மாவட்ட கனிம அறக்கட்டளையை நிறுவவேண்டும் என்று பரிந்துரை செய்யப்பட்டுள்ளது.
இதன் நோக்கம் தனிநபர்கள் மற்றும் சுரங்கத்தால் பாதிக்கப்பட்ட பகுதிகளின் நலன் சார்ந்த நடவடிக்கைகள் மேற்கொள்வதாகும்.
இத்தகவலை நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் திரு பிரலாத் ஜோஷி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
சர்வதேச நிதிசேவைகள் மைய ஆணையத்தின்  விதிமுறைகள் -2020 அறிவிப்பு
சர்வதேச நிதிசேவைகள் மைய ஆணையத்தின்  விதிமுறைகள் -2020, மத்திய அரசின் அறிவிப்பாணையில் வெளியிடப்பட்டுள்ளது.
குஜராத் காந்தி நகர் மாவட்டத்தின் கிப்ட் நகரில் உள்ள சர்வதேச நிதி சேவைகள் மையத்தில், சர்வதேச தங்கம், வெள்ளி சந்தை அமைக்கப்படும் என பொது பட்ஜெட் 2020-ல், மத்திய நிதியமைச்சர் திருமதி நிர்மலா சீதாராமன் அறிவித்தார்.
அதைத் தொடர்ந்து, தங்கம், வெள்ளி விற்பனை ஒப்பந்தம் மற்றும் டெபாசிட் ஆகியவற்றை சர்வதேச நிதி சேவைகள் ஆணைய சட்டத்தின் கீழ், நிதி தயாரிப்பு மற்றும் சேவைகளாக மத்திய அரசு அறிவித்தது.
இந்த தங்கம், வெள்ளி சந்தையை இயக்கும் பொறுப்பு சர்வதேச நிதி சேவைகள் மைய ஆணையத்திடம் ஒப்படைக்கப்பட்டது. இது தொடர்பான, விதிமுறைகளுக்கு, கடந்த அக்டோபர் 27ம் தேதி நடந்த கூட்டத்தில் சர்வதேச நிதி சேவைகள் மைய ஆணையம் ஒப்புதல் அளித்தது. இந்த விதிமுறைகள் மத்திய அரசின் அறிவிப்பாணையில் கடந்த 11ம் தேதி வெளியிடப்பட்டுள்ளது. இந்த விதிமுறைகள் 16 பாகங்களாக உள்ளன.
இதன் முழு விவரம் சர்வதேச நிதி சேவைகள் மைய ஆணையத்தின் இணையதளத்தில் https://ifsca.gov.in/Regulation வெளியிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680390
நாடாளுமன்ற விவகாரத்துறை அமைச்சகம்
நாடாளுமன்ற அரசியல் கட்சித் தலைவர்களுடனான அரசின் கூட்டம் இன்று நடைபெற்றது
நாடாளுமன்றத்தை சுமுகமாக நடத்த அனைத்து கட்சிகளும் ஒத்துழைப்பு தருமாறு வேண்டுகோள்; மத்திய நாடாளுமன்ற விவகாரத்துறை அமைச்சர்
நாடாளுமன்றத்தில் ஆரோக்கியமான விவாதம் நடத்த அரசு விரும்புகிறது; திரு ராஜ்நாத் சிங்
நாடாளுமன்றத்தின் குளிர்காலக் கூட்டத் தொடர் நாளை தொடங்கவுள்ள நிலையில், அவைகளின் கட்சித் தலைவர்கள் கூட்டத்தை அரசு இன்று நடத்தியது. இந்தக்கூட்டத்தில் தொடக்க உரையாற்றிய நாடாளுமன்ற விவகாரத்துறை அமைச்சர் திரு பிரகலாத் ஜோஷி, நாடாளுமன்றத்தின் குளிர்காலக் கூட்டத்தொடர், நவம்பர் 29-ம்தேதி தொடங்கி, டிசம்பர் 23-ந் தேதி வரை நடைபெறும் என்று கூறினார். இந்தக் கூட்டத் தொடரில், 19 அமர்வுகள் நடைபெறும். இந்தக்கூட்டத் தொடரில், 36 மசோதாக்கள், ஒரு நிதித்துறை தொடர்பான அலுவல் ஆகியவை விவாதத்துக்கு எடுத்துக்கொள்ளப்படும் என அவர் கூறினார். 3 அவசர சட்டங்களுக்கு மாற்றாக மசோதாக்களும் இதில் கொண்டுவரப்படும் என்று கூறிய அமைச்சர், நாடாளுமன்ற விதிமுறைகள் அனுமதிக்கும் அனைத்து விஷயங்கள் குறித்தும் விவாதிக்க அரசு தயாராக உள்ளதாக கூறினார். அவையை சுமுகமாக நடத்த அனைத்து கட்சிகளும் ஒத்துழைப்பு அளிக்க வேண்டும் என்று திரு ஜோஷி வேண்டுகோள் விடுத்தார்.
இந்தக் கூட்டத்தில் கலந்து கொண்ட கட்சிகளின் தலைவர்கள் தெரிவித்த கருத்துக்களைக் கேட்ட பாதுகாப்புத்துறை அமைச்சர் திரு. ராஜ்நாத் சிங், கூட்டம் ஆரோக்கியமான முறையில் நடந்ததைப் பாராட்டினார். நாடாளுமன்றத்தில் அதிக அளவு விவாதம் வேண்டும் என கட்சிகள் தெரிவித்ததைக் கேட்ட அவர், அரசும் நாடாளுமன்றத்தில் ஆரோக்கியமான விவாதத்தை விரும்புவதாகத் தெரிவித்தார்.
பாதுகாப்புத்துறை அமைச்சர் திரு. ராஜ்நாத் சிங், வர்த்தகம் மற்றும் தொழில்துறை அமைச்சர் திரு.பியூஷ் கோயல், நாடாளுமன்ற விவகாரத்துறை அமைச்சர் திரு.பிரகலாத் ஜோஷி, நாடாளுமன்ற விவகாரத்துறை இணையமைச்சர்கள் திரு அர்ஜூன்ராம் மெக்வால், திரு.வி.முரளீதரன் உள்ளிட்டோர் கூட்டத்தில் கலந்து கொண்டனர்.
பிஜேபி, காங்கிரஸ், திமுக, திரிணமூல் காங்கிரஸ், ஒய்எஸ்ஆர் காங்கிரஸ், ஐக்கிய ஜனதாதளம், பிஎஸ்பி, டிஆர்எஸ், என்சிபி, சிவசேனா, அஇஅதிமுக, மதிமுக, எஸ்பி உள்ளிட்ட கட்சிகளின் தலைவர்கள் இதில் பங்கேற்றனர்.
மேலும் விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1775827
நுகர்வோர் நலன், உணவு மற்றும் பொது விநியோகம் அமைச்சகம்
நியாய விலைக் கடைகளின் நிதி நிலையை மேம்படுத்த நடவடிக்கை எடுக்கப்பட வேண்டும்: உணவு செயலாளர்
நியாய விலைக் கடைகளின் நிதி நிலைத்தன்மையை மேம்படுத்துவது குறித்த காணொலி கூட்டத்தில் பேசிய உணவு மற்றும் பொது விநியோகத் துறை செயலாளர் திரு சுதன்ஷு பாண்டே, அதற்கான நடவடிக்கைகளை எடுக்க வேண்டியதன் அவசியத்தை வலியுறுத்தினார்.
மின்னணு மற்றும் தகவல் தொழில்நுட்ப அமைச்சகம், நிதி சேவைகள் துறை, பெட்ரோலியம் மற்றும் இயற்கை எரிவாயு அமைச்சகம், இந்தியன் ஆயில் கார்ப்பரேஷன் லிமிடெட், பாரத் பெட்ரோலியம் கார்ப்பரேஷன் லிமிடெட், இந்துஸ்தான் பெட்ரோலியம் கார்ப்பரேஷன் லிமிடெட், சிஎஸ்சி இ-கவர்னன்ஸ் சர்வீசஸ் இந்தியா லிமிடெட் மற்றும் அனைத்து மாநிலங்கள்/யூனியன் பிரதேசங்களின் பிரதிநிதிகள் கூட்டத்தில் பங்கேற்றனர்,
சிஎஸ்சி வழங்கும் பல்வேறு சேவைகளை பற்றி அதன் தலைமை செயல் அதிகாரி விளக்கமளித்தார். அதைத் தொடர்ந்து, இந்த முயற்சியை முன்னோக்கி எடுத்துச் செல்வதற்காக மாநில/யூனியன் பிரதேச அரசுகளைச் சந்திக்கவும், அவர்களுடன் இணைந்து பணியாற்றவும் சிஎஸ்சி மேற்கொண்ட நடவடிக்கைகள் குறித்து விளக்கப்பட்டது.
நியாய விலைக்கடைகளின் நிலைத்தன்மையை மேம்படுத்துவதில் சிஎஸ்சி-யின் ஒத்துழைப்பை மாநில/யூனியன் பிரதேச அரசுகளின் பிரதிநிதிகள் பாராட்டினர். உள்ளூர் தேவைகளுக்கு ஏற்ப சாத்தியக்கூறுகளை மதிப்பாய்வு செய்ய சிஎஸ்சி உடன் இணைந்து பணியாற்றவுள்ளதாக தெரிவித்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766854
நுகர்வோர் நலன், உணவு மற்றும் பொது விநியோகம் அமைச்சகம்
அரிசி செறிவூட்டல் குறித்த ஒரு நாள் தேசிய கருத்தரங்கு
உணவு மற்றும் பொது விநியோகத் துறை சார்பில் அரிசி செறிவூட்டல் குறித்த ஒரு நாள் தேசிய கருத்தரங்கம் புதுதில்லியில் இன்று  நடைபெற்றது.
கருத்தரங்கில் உரையாற்றிய மத்திய உணவு மற்றும் பொது விநியோகத் துறைச் செயலாளர் திரு சஞ்சீவ் சோப்ரா, நாட்டில் அரிசி அதிகம் பயன்படுத்தப்படும் அனைத்து மாவட்டங்களிலும் செறிவூட்டப்பட்ட அரிசியை 100 சதவீதம் விநியோகிக்கும் இலக்கை அடையும் நிலையில் உள்ளதாக தெரிவித்தார். அரசின் உணவுப் பாதுகாப்புத் திட்டங்களில், செறிவூட்டப்பட்ட அரிசி விநியோகம் மூலம் ஊட்டச்சத்து பாதுகாப்பை உறுதி செய்ய மத்திய அரசு உறுதிபூண்டுள்ளது என்று அவர் கூறினார்.
இக்கருத்தரங்கில், அரசு துறையினர் மட்டுமின்றி, பல்வேறு நிறுவனங்களைச் சேர்ந்தவர்கள், கல்வித்துறையினர், தொழில்நுட்ப வல்லுநர்கள் உள்ளிட்டோர் பங்கேற்றனர். அரிசி செறிவூட்டல் திட்டத்தின் பல்வேறு அம்சங்களான நுகர்வுப் பாதுகாப்பு, செயல்பாட்டு சவால்கள், தர உத்தரவாதம் மற்றும் தரக் கட்டுப்பாடு குறித்து விவாதங்கள் நடைபெற்றன. மாநிலங்கள் எதிர்கொள்ளும் சவால்கள் மற்றும் அது தொடர்பான கேள்விகளுக்கு வல்லுநர் குழு பதிலளித்தது. வரும் ஆண்டிற்கான செயல்திட்டத்தை உருவாக்குவது குறித்தும் கருத்தரங்கில் ஆலோசிக்கப்பட்டது.
இக்கருத்தரங்கு நான்கு தொழில்நுட்ப அமர்வுகளாக நடைபெற்றது. இக்கருத்தரங்கில், அரிசி செறிவூட்டுதல் குறித்த வழிகாட்டுதல் கையேடும் வெளியிடப்பட்டது.
நாடு முழுவதும் உள்ள பல்வேறு மாநிலங்கள் மற்றும் யூனியன் பிரதேசங்களைச் சேர்ந்த உணவுத்துறைச் செயலாளர்கள் இதில் கலந்து கொண்டனர்.
சிறப்பு சேவைகள் மற்றும் கட்டுரைகள்
இந்திய கடலோரக் காவல்படை விமானத்தளம் 75ஆவது சுதந்திர தினத்தை கொண்டாடியது
இந்தியாவின் 75 ஆவது சுதந்திர தினம் மற்றும் நமது நாட்டின் பெருமைமிகு விடுதலைப் போராட்டம் ஆகியவற்றை கொண்டாடும் வகையில், சென்னை கடலோரக்காவல் படை விமான நிலையம், 12ம் தேதி  கிண்டி காந்தி மண்டபத்தில் பள்ளி மற்றும் கல்லூரி மாணவர்கள் பங்கேற்ற கலை நிகழ்ச்சி ஒன்றை நடத்தியது. மாநிலங்களவை உறுப்பினர் பத்மவிபூஷன் திரு இளையராஜா தலைமை விருந்தினராக கலந்துகொண்டார்.
சென்னை வேல்ஸ் பல்கலைக்கழகம், நேரு அரசு மேல்நிலைப்பள்ளி, ஜெயகோபால் கரோடியா அரசு பெண்கள் மேல்நிலைப்பள்ளி ஆகியவற்றைச்சேர்ந்த 100க்கும் மேற்பட்ட மாணவர்கள் இதில் கலந்துகொண்டனர்.
மாணவர்களின் உள்ளங்களில் நாட்டுப்பற்று உணர்வை ஏற்படுத்தும் விதமாக, இந்திய தேசிய கொடி பற்றிய விழிப்புணர்வை ஏற்படுத்தவும், தேசிய கொடிக்கு மரியாதை செலுத்தும் வகையிலும். தேசிய கொடிகள், கொடிகளை கொண்ட பட்டைகள், கையேடுகள் ஆகியவை மாணவர்களுக்கு விநியோகிக்கப்பட்டது.
-------------
(Visitor Counter : 82
நிதி அமைச்சகம்
2020-21 மத்திய பொது பட்ஜெட்டின் அச்சுப்பணிகள் அல்வா விழாவுடன் தொடங்கின
2020-21 மத்திய பொது பட்ஜெட்டுக்கான அச்சுப்பணிகள் தொடக்கத்தைக் குறிக்கும் விதமாக மத்திய நிதி மற்றும் கார்பரேட் விவகாரங்கள் அமைச்சர் திருமதி நிர்மலா சீதாராமன் முன்னிலையில் இன்று காலை நார்த் பிளாக்கில் அல்வா விழா நடைபெற்றது.
2020-21 மத்திய பொது பட்ஜெட் 2020 பிப்ரவரி ஒன்றாம் தேதி தாக்கல் செய்யப்பட உள்ளது. பட்ஜெட்டின் ரகசியத் தன்மையைப் பாதுகாப்பதற்காக பட்ஜெட் தயாரிப்பில் ஈடுபட்டுள்ள அலுவலர்கள் “பூட்டிய அறைக்குள்” இருப்பார்கள். நார்த் பிளாக் அமைந்துள்ள இடத்தில் இருக்கும் பட்ஜெட் அச்சகத்தில் அனைத்து அலுவலர்களும் பட்ஜெட் தாக்கல் செய்யப்படும் வரை இருப்பார்கள். மத்திய நிதியமைச்சர் நாடாளுமன்றத்தில் பட்ஜெட்டை தாக்கல் செய்த பிறகுதான், இந்த அதிகாரிகளும், ஊழியர்களும் தங்களின் உறவினர்களை சந்திக்க முடியும்.
அல்வா விழாவில், திருமதி நிர்மலா சீதாராமனுடன், மத்திய நிதி மற்றும் கார்பரேட் விவகாரங்கள் துறை இணையமைச்சர் திரு அனுராக் சிங் தாகூர் ; நிதித்துறை செயலாளர் திரு ராஜீவ் குமார் பொருளாதார விவகாரங்கள் துறை செயலாளர் திரு. அதானு சக்ரவர்த்தி, வருவாய்த் துறை செயலாளர் டாக்டர் ஏ பி பாண்டே, முதலீடு மற்றும் பொதுச்சொத்து மதிப்பீட்டுத் துறை செயலாளர் திரு துஹின் காந்த பாண்டே, செலவினத்துறை செயலாளர் திரு டி வி சோமநாதன் மற்றும் நிதியமைச்சக அதிகாரிகள் இருந்தனர்.
பட்ஜெட் தயாரிப்பு மற்றும் அச்சிடும் பணிகளில் தொடர்புடைய நேரடி வரிகள் வாரியத் தலைவர் திரு. பி சி மோடி, மத்திய மறைமுக வரிகள் மற்றும் சுங்க வாரியத் தலைவர் திரு ஜான் ஜோசப், இந்த இரு வாரியங்களின் உறுப்பினர்கள், இணைச் செயலாளர்  திரு.ரஜத் மிஸ்ரா மற்றும் நிதியமைச்சக அதிகாரிகள், ஊழியர்கள் இந்த விழாவில் பங்கேற்றனர். பின்னர், அச்சகத்தை சுற்றிப் பார்த்த நிதியமைச்சர், பட்ஜெட் அச்சாக்க நடைமுறைகளைத் தாமும் தெரிந்துகொண்டார்.
ஆயுஷ்
ஒன்பதாவது சர்வதேச யோகா தினம் 2023-ன் கொண்டாட்டத்தை அகில இந்திய ஆயுர்வேத நிறுவனம் தொடங்கியது
ஒன்பதாவது சர்வதேச யோகா தினம் 2023-ன் கொண்டாட்டத்தை ஆயுஷ் அமைச்சகத்தின் கீழ், உள்ள அகில இந்திய ஆயுர்வேத நிறுவனம் தொடங்கியது. புதுதில்லியில் நடைபெற்ற இதற்கான முன்னோட்ட நிகழ்ச்சியில், மும்பையில் உள்ள யோகா நிறுவனத்தின் இயக்குநர் டாக்டர் ஹன்சா யோகேந்திரா தலைமை விருந்தினராக கலந்துகொண்டார்.
லே மற்றும் தில்லியில் நடைபெறும் சர்வதேச யோகா தினத்தின் முன்னோட்ட நிகழ்ச்சியில் தொடர் விரைவுரைகள், பயிலரங்கு, சுவரொட்டிப் போட்டி, ஆசனப்போட்டி ஆகியவை நடைபெற உள்ளன. இதன் மூலம் இந்த நிகழ்வுகளில் பங்கேற்பவர்களுக்கு யோகா குறித்து ஆழமான புரிதல் ஏற்பட்டு, நமது அன்றாட வாழ்க்கையில் அதன் முக்கியத்துவம் குறித்து அறிந்துகொள்ள முடியும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 128 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 128 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.45 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772801
ரசாயனம் மற்றும் உரங்கள் அமைச்சகம்
உற்பத்தியுடன் தொடர்புடைய ஊக்குவிப்பு திட்டத்தின் கீழ் 5 நிறுவனங்களுக்கு ஒப்புதல்
உள்நாட்டு உற்பத்தியின் வளர்ச்சிக்காக, உற்பத்தியுடன் தொடர்புடைய ஊக்குவிப்பு திட்டத்தின் கீழ், 5 நிறுவனங்களுக்கு ஒப்புதல் அளிக்கப்பட்டுள்ளது.
முக்கிய பொருட்கள் மற்றும் தீவிர மருந்து பொருட்களை உற்பத்தி செய்யும் 5 நிறுவனங்கள் புதிய ஆலைகள் தொடங்க மத்திய அரசிடம் விண்ணப்பித்துள்ளன. ஆண்டு உற்பத்தியை குறைந்தபட்சத்துக்கு அதிகமாக உற்பத்தி செய்வதாக இந்நிறுவனங்கள் உறுதி அளித்துள்ளன. பரிந்துரைக்கப்பட்ட அளவுகோல்களை இந்நிறுவனங்கள் பூர்த்தி செய்துள்ளதால், இந்த 5 நிறுவனங்களின் விண்ணப்பங்களுக்கு ஒப்புதல் அளிக்கப்பட்டுள்ளன.
இந்த ஆலைகள் அமைப்பதன் மூலம் மொத்தம் ரூ.3,761 கோடிக்கு முதலீடு செய்யப்படும் மற்றும் 3,825 வேலை வாய்ப்புகள் உருவாகும். இந்த ஆலைகள் 2023ம் ஆண்டு ஏப்ரல் 1ம் தேதி உற்பத்தியை தொடங்க திட்டமிடப்பட்டுள்ளது. இந்த நிறுவனங்களுக்கு உற்பத்தியுடன் தொடர்புடைய ஊக்குவிப்பாக அடுத்த 6 ஆண்டுகளுக்கு அரசு வழங்கம் தொகை அதிகபட்சமாக ரூ.3,600 கோடியாக இருக்கும். இந்த ஆலைகள் அமைப்பது, மருந்து பொருட்களை அதிகளவில் உற்பத்தி செய்யவும், நாட்டை தற்சார்புடையதாகவும் மாற்றும்.
உள்நாட்டு உற்பத்தியை அதிகரித்து தற்சார்பு இலக்கை அடையவும், முக்கிய மருந்து பொருட்களின் ஏற்றுமதியை குறைக்கவும், மருந்துகள் துறை, உற்பத்தியுடன் கூடிய ஊக்குவிப்பு திட்டத்தை தொடங்கியது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691185
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 72.70 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 13-ஆம் தேதி வரை, 72.70 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 8 லட்சம் டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 4.90 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1754409
தேர்தல் ஆணையம்
அருணாச்சல பிரதேசம், தமிழ் நாடு, உத்தர பிரதேசம் மற்றும் மேற்கு வங்காளம்; மாநில சட்டமன்ற காலியிடங்களை நிரப்ப இடை தேர்தலின் அட்டவணை
மாநில சட்டமன்ற காலியிடங்களை நிரப்ப வேண்டிய வேண்டிய மாநிலங்கள்:
|
|
எண்
|
|
மாநிலம்
|
|
எண் மற்றும் சட்டமன்ற தொகுதியின் பெயர்
|
|
1
|
|
அருணாச்சல பிரதேசம்
|
|
12 பக்கே-கசங் 
|
|
28 –லிகாபலி
|
|
2
|
|
தமிழ் நாடு
|
|
11- டாக்டர். ராதாகிருஷ்ணன் / நகர்
|
|
3
|
|
உத்தர பிரதேசம்
|
|
207- சிக்கந்தர
|
|
4
|
|
மேற்கு வங்காளம்
|
|
226-சபங்
பகுதி சார்ந்த பண்டிகைகள், தேர்தல் வாக்காளர் பட்டியல், வானிலை போன்ற பல்வேறு விஷயங்களை கருத்தில்கொண்டு, காலி இடங்களை நிரப்புவதற்கான இடை தேர்தலை தேர்தல் ஆணையம் கீழ் வரும் அட்டவணையில் குறிபிட்டது போல் நடத்த உள்ளது.
|
|
தேர்தல் சார்ந்த நிகழ்வுகள்
|
|
அட்டவணை
|
|
அரசிதழ் அறிவிக்கை அறிவிக்கப்படும் நாள்
|
|
27.11.2017 
|
|
வேட்புமனுக்கு விண்ணபிக்க வேண்டிய கடைசி நாள்
|
|
04.12.2017 
|
|
வேட்புமனுக்கு விண்ணப்ப கூர்ந்தாய்வு நாள்
|
|
05.12.2017 
|
|
வேட்பாளர் தங்களின் விண்ணப்பங்களை திரும்பப் பெறுவதற்கான கடைசி நாள்
|
|
07.12.2017 
|
|
தேர்தல் நடைபெறும் நாள்
|
|
21.12.2017 
|
|
வாக்கு எண்ணும் நாள்
|
|
24.12.2017 
|
|
தேர்தல் வேலைகளை முடிப்பதற்காண கடைசி நாள்
|
|
26.12.2017 
வாக்காளர் பட்டியல்:
அருணாச்சல பிரதேசத்தின் 12 பக்கே-கசங்  மற்றும் 28 –லிகாபலி, தமிழ் நாட்டின் 11- டாக்டர். ராதாகிருஷ்ணன் நகர், உத்தர பிரதேசத்தின் 207- சிக்கந்தரா, மேற்கு வங்காளத்தின் 226-சபங் ஆகிய சட்டமன்ற தொகிதிகளின் தேர்தல் வாக்காளர் பட்டியல் 01.01.2017 தேதியை திருத்தப்பெற்ற தகுதிகான நாளாக எடுத்துக்கொள்ளப்பட்டுள்ளது.
மின்ணனு வாக்காளர் கருவிகள்  மற்றும் வி.வி.பி.ஏ.டி-கள்
இடை தேர்தல் நடைபெற உள்ள அனைத்து வாக்கு சாவடிகளிலும் இ.வி.எம்-கள் மற்றும் வி.வி.பி.ஏ.டி-களை பயன்படுத்த முடிவு செய்துள்ளது. தேவையான அளவு இ.வி.எம்-கள் மற்றும் வி.வி.பி.ஏ.டி-களும் தயார் நிலையில் உள்ளது. இந்த கருவிகளை பயன்படுத்தி தேர்தலை சீராக நடப்பதை உறுதி செய்யும் வகையில் அனைத்து நடவடிக்கைகளும் எடுக்கப்பட்டுள்ளது.
வாக்காளர்கள் அடையாளம்
எற்கனவே மேற்கொள்ளப்பட்டுவரும் முறைக்கு ஏற்ப, மேற்குறிபிட்டுள்ள இடை தேர்தலில், வாக்களிக்க வாக்காளர் அடையாளத்தை கண்டறிதலை ஆணையம் கட்டாயமாக்கி உள்ளது. வாக்காளர் புகைப்பட அடையாள அட்டையே வாக்காளரின் முக்கிய அடையாள ஆவணம் ஆகும். ஆனால், வாக்காளரின் வாக்களிக்கும்’ உரிமையை உறுதி செய்யும் வகையில், அவரின் பெயர் வாக்காளர் பட்டியலில் இருப்பின், வாக்காளர் அடையாளத்தை கண்டறிய கூடுதல் ஆவணங்களை அனுமதிக்க தனி நெறி முறைகள் வழங்கப்படும்.
தேர்தல் நடத்தை விதிமுறைகள்
இடை தேர்தல் அறிவிக்கப்பட்டுள்ள சட்டமன்ற தொகுதிகளில் தேர்தல் நடத்தை விதிமுறைகள் உடனடியாக நடைமுறைக்கு வரும் . சமந்தப்பட்ட அனைத்து மாநில அரசுகளுக்கும், அரசியல் கட்சிகளுக்கும், வேட்பாளர்களுக்கும் தேர்தல் நடத்தை விதிமுறைகள் பொருந்தும். மத்திய அரசிற்கும் மாநிலங்களுக்கும் தேர்தல் நடத்தை விதிமுறைகள் பொருந்தும்.
இந்திய தேர்தல் ஆணையம்
புது தில்லி: 24 நவம்பர் 2017
(Visitor Counter : 156
PIB Headquarters
இந்தியன் வங்கியின் காலாண்டு வருவாய் அதிகரிப்பு
இந்தியன் வங்கியின் மொத்த வருவாய் 14 விழுக்காடு அதிகரித்து, ரூ.5,832 கோடியாக உள்ளது என்று வங்கியின் நிர்வாக இயக்குநர் மற்றும் தலைமைச் செயல் அதிகாரி திருமதி. பத்மஜா சுந்துரு, சென்னையில் இன்று தெரிவித்தார். இந்தியன் வங்கியின் ஜுன் 30, 2019 உடன் நிறைவடைந்த காலாண்டிற்கான பொருளாதார முடிவுகளை வெளியிட்டு அவர் செய்தியாளர்களிடம் பேசினார்.
வங்கியின் ஒட்டுமொத்த வர்த்தகம் 14% அதிகரித்து, ரூ.4,25,793 கோடியாக இருப்பதாகவும், மொத்த டெபாசிட்டுகள் 15% உயர்ந்து, ரூ. 2,41,457 கோடியாக உள்ளது என்றும் அவர் கூறினார்.
மொத்த கடன் அளவு 12% உயர்ந்து, ரூ. 1,84,336 கோடி அளவிற்கு வழங்கப்பட்டுள்ளதாகவும், வட்டி வருவாய் 9% உயர்ந்து, ரூ. 5,138 கோடியாக உள்ளது என்றும், நிகர வட்டி வருவாய் 1% குறைந்து, ரூ.1,785 கோடியாக இருப்பதாகவும் திருமதி பத்மஜா தெரிவித்தார்.
வங்கியின் நிகர லாபம், 75% உயர்ந்து, ரூ.365 கோடியாக உள்ளது என்றும், கடந்த ஆண்டு இதே காலகட்டத்தில் ரூ.1,391 கோடியாக இருந்த வாராக்கடன் அளவு, தற்போது ரூ. 1,035 கோடி அளவிற்கு குறைந்துள்ளது என்றும் அவர் குறிப்பிட்டார்.
மனித வள மேம்பாட்டு அமைச்சகம்
2021-22 ஆம் ஆண்டிற்கான மாநிலங்களின் செயல்திறன் தரக் குறியீடு 2.0 அறிக்கையை வெளியிட்ட மத்திய கல்வி அமைச்சகம்
இந்தியக் கல்வி அமைப்பானது 14.9 லட்சம் பள்ளிகள், 95 லட்சம் ஆசிரியர்கள் மற்றும் பல்வேறு சமூக-பொருளாதார பின்னணியைக் கொண்ட சுமார் 26.5 கோடி மாணவர்களைக் கொண்ட உலகிலேயே மிகப்பெரிய அமைப்பாகும். மாநிலங்கள்/யூனியன் பிரதேசங்களின் பள்ளிக் கல்வித்துறை செயல்திறனை மதிப்பிட மத்திய கல்வி அமைச்சகம் பல்வேறு குறியீடுகளைக் கணக்கில் கொண்டு செயல்திறன் தரக் குறியீட்டை வடிவமைத்தது.
முதன்முதலில் 2017-18-ம் ஆண்டில் வெளியிடப்பட்ட இக்குறியீடு, 2020-21-ம் ஆண்டு வரை தொடர்ந்து வெளியிடப்பட்டது. ஆனால், இதிலுள்ள பல குறியீடுகள் தேவையற்றதாகிவிட்டதால்,
தேசிய கல்விக் கொள்கை 2020 உடன் இணைந்து மத்திய கல்வி அமைச்சகம் இக்குறியீடுகளை மாற்றியமைத்துள்ளது. இதற்கு செயல்திறன் தரக் குறியீடு 2.0  என மறுபெயரிடப்பட்டது.
இந்தக் குறியீடு, 73 காரணிகளைக் கொண்டு மொத்தம் ஆயிரம் புள்ளிகளுக்கு மதிப்பிடப்படுகிறது. 2021-22-ம் ஆண்டுக்கான செயல்திறன் தரக் குறியீடு 2.0 மாநிலங்கள்/யூனியன் பிரதேசங்களை பத்து வகைகளாக தர வரிசைப்படுத்தியுள்ளது. மொத்தமுள்ள 1000 புள்ளிகளில் 940 புள்ளிகளுக்கு மேல் பெற்ற மாநிலங்கள், அதிக செயல்திறன் கொண்டதாகவும், 460 புள்ளிகள் வரை பெற்ற மாநிலங்கள் குறைந்த செயல்திறன் கொண்டவைகளாகவும் வகைப்படுத்தப்பட்டுள்ளன.
அனைத்து பரிமாணங்களையும் உள்ளடக்கிய பள்ளிக்கல்வியை உக்குவிப்பதோடு, அனைத்து மட்டத்திலும் வலுவான கல்வி முறையை உறுதி செய்வதே இதன் நோக்கமாகும்.
2021-22-ம் ஆண்டுக்கான PGI 2.0 அறிக்கையைக் காண : https://www.education.gov.in/statistics-new?shs_term_node_tid_depth=391&Apply=Apply
(
பிரதமர் அலுவலகம்
2018 மே 19ம் தேதி பிரதமர் ஜம்மு காஷ்மீர் பயணம்
பிரதமர் திரு. நரேந்திர மோடி ஒருநாள் பயணமாக 2018 மே 19ம் தேதி ஜம்மு-காஷ்மீருக்குப் பயணம் மேற்கொள்கிறார். லேயில் நடைபெறும் 19 – குஷோக் பகுலா ரின்போச்சி பிறந்தநாள் நூற்றாண்டு விழா நிறைவு நிகழ்ச்சியில் பிரதமர் கலந்து கொள்கிறார். இதே நிகழ்ச்சியில் சோஜிலா சுரங்கப் பணிகள் தொடங்குவதற்கான கல்வெட்டை அவர் திறந்து வைக்கிறார்.
14 கிலோ மீட்டர் நீள சோஜிலா சுரங்கப் பாதை இந்தியாவின் நீளமான சாலை சுரங்கப் பாதையாகவும் ஆசியாவின் நீளமான இருவழி சுரங்கப்பாதையாகவும் இருக்கும். தேசிய நெடுஞ்சாலை 1ஏவில் ஸ்ரீநகர் – லே பகுதியில் பால்டால் மற்றும் மீனாமார்க் இடையிலான இந்த சுரங்கப்பாதையைக் கட்டி, செயல்படுத்தி, பராமரிக்க பிரதமர் தலைமையில் நடைபெற்ற பொருளாதார விவகாரங்களுக்கான மத்திய அமைச்சரவை ஒப்புதல் அளித்தது. ரூ. 6800 கோடி செலவிலான இந்த திட்டத்திற்கு இந்த ஆண்டு தொடக்கத்தில் ஒப்புதல் அளிக்கப்பட்டது. இந்த சுரங்கப்பாதை அமைக்கப்படுவது ஸ்ரீநகர், கார்கில் மற்றும் லே இடையே அனைத்து வானிலை சூழலிலும் இணைப்பை அளிக்கும். சோஜிலா பகுதியை கடப்பதற்கு தற்போது ஆகும் மூன்றரை மணி நேர பயணம் பதினைந்து நிமிடங்களாக குறையும். இது முழுமையான பொருளாதார மற்றும் சமூக கலாச்சார ஒருங்கிணைப்புக்கு உதவும். இதற்கு யுக்திபூர்வமாகவும் முக்கியத்துவம் உள்ளது.
ஸ்ரீநகர் ஷெர்-ஏ-காஷ்மீர் சர்வதேச மாநாட்டு மையத்தில் பிரதமர் 350 மெகா வாட் கிஷன்கங்கா நீர் மின் நிலையத்தை நாட்டுக்கு அர்ப்பணிக்கிறார். ஸ்ரீநகர் சுற்றுவட்டப் பாதைக்கும் அவர் அடிக்கல் நாட்டுகிறார்.
ஜம்முவில் உள்ள ஜெனரல் ஜோரோவர் சிங் அரங்கத்தில் பகுல் துல் மின் திட்டத்திற்கும் ஜம்மு சுற்று வட்ட பாதைக்கும் பிரதமர் அடிக்கல் நாட்டுகிறார். அவர் தாராகோட் மார்க் மற்றும் ஸ்ரீ மாதா வைஷ்ணவிதேவி கோயிலில் இழுவை ரயிலையும் தொடங்கி வைக்கிறார். பக்தர்கள் இந்த கோயிலுக்குச் செல்வதற்கு டாராகோட் மார்க் உதவிகரமாக இருக்கும்.
ஸ்ரீநகர் மற்றும் ஜம்மு சுற்றுவட்டப் பாதைகள் இந்த நகரங்களில் உள்ள போக்குவரது நெரிசலை குறைக்க உதவுவதுடன், சாலை வழி போக்குவரத்தை விரைவானதாகவும், பாதுகாப்பானதாகவும் சுற்றுச்சூழலுக்கு ஏற்றதாகவும் ஆக்கும்.
ஜம்முவில் உள்ள வேளாண் அறிவியல் மற்றும் தொழில்நுட்பத்திற்கான ஷெர்-ஏ-காஷ்மீர் பல்கலைக்கழகத்தின் பட்டமளிப்பு விழாவிலும் பிரதமர் கலந்து கொள்வார்.